**1-ին շաբաթ**

***Պատմություն – Հայ ժողովրդի ծագումը։*** ***Հայ ժողովրդի ծագման առասպելական պատմությունը***

***4-րդ հարթակ***

A picture containing text, drawing, fabric

Description automatically generatedԸստ առասպելի, հայ ժողովուրդը ծագել է **Հայկից**։ Նա խոհեմ, ու քաջ մարդ էր: Չցանկանալով հնազանդվել Ասորեստանի տիրակալ **Բելին**՝ Հայկն իր տոհմով Բաբելոն երկրից գալիս է **Արարատի** երկիրը, որտեղ հիմնում իր անունով բնակավայր՝ **Հայկաշենը**, և բնակվում այնտեղ: Հայկաշենը Վանա լճի մոտակայքում էր։ Բելը որոշում է ուժով հնազանդեցնել նրան և մեծ զորքով մտնում է Արարատի երկիր:

Հայկը որդիներով ու թոռներով ընդառաջ է գնում Բելի զորաբանակին և Վանա լճի ափին մարտի բռնվում:

Կռվի ժամանակ Հայկը նետով հարվածում է Բելին ու սպանում։ Բելի բանակը փախուստի է դիմում: Այն բլուրը որտեղ ընկնում է Բելը կոչվում է Գերեզմանք։ Հայկի շնորհիվ մենք կոչվում ենք **հայեր**, իսկ երկիրը՝ **Հայաստան**։

**Հարցեր և առաջադրանքներ**

Տանը կարդալ դասը և պատասխանել հետևյալ հարցերին՝

* Ինչպե՞ս էր կոչվում Հայկի հիմնած քաղաքը։
* Ո՞ր լճի ափին էր եղել Հայկի և Բելի մարտը։
* Ի՞նչ հին երկրների անուններ սովորեցիր այս դասի ժամանակ։
* Դիտեք Հայկի և Բելի մասին պատմությունը հետևյալ հղումով։

<https://www.youtube.com/watch?v=YpPp6eVXeRg>